Nafarroako Parlamentuko Mahaiak, 2023ko urtarrilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, Nafarroan egiaztatutako familia gurasobakarrei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hauek aurkezten ditu, idatziz erantzun dakizkion:

1.- Zenbat familia gurasobakar daude egiaztatuta gaur egun Nafarroan? Xehatu kopurua urteka 2019az geroztik, familia-unitateko kideen kopuruaren arabera eta bizi diren udalerrien arabera.

2.- Familia egiaztatuetatik zenbatek egin dute egiaztatze hori 5/2019 Foru Legearen 3.1. artikuluari jarraikiz (Familia gurasobakarrak)? Xehatu kopurua arauak jasotzen dituen lau aukeretako bakoitzaren arabera, bai eta urtearen, kide kopuruaren eta udalerriaren arabera ere.

3.- Familia egiaztatuetatik zenbatek egin dute egiaztatze hori aipatutako legearen 3.2. artikuluari jarraikiz (Gurasobakartasun-egoerako familiak)? Xehatu kopurua arauak jasotzen dituen sei aukeretako bakoitzaren arabera, bai eta urtearen, kide kopuruaren eta udalerriaren arabera ere.

4.- Hasitako prozeduretatik zenbat baztertu dira titulua abiarazi denez geroztik? Xehatu datuak ukatzeko arrazoiaren arabera.

5.- Batez beste, zenbat denbora igarotzen da ebazpena eman eta jakinarazi arte?

Iruñean, 2023ko urtarrilaren 12an

Foru parlamentaria: Jorge Esparza Garrido